***Drácula de Bram Stoker*** (en inglés: *Bram Stoker's Dracula*) é un filme de horror e romance, estreada en 1992 e dirixida por Francis Ford Coppola. A historia baséase no libro *Drácula* de Bram Stoker. Actúan entre outros Gary Oldman, Keanu Reeves, Anthony Hopkins e Winona Ryder. Estreouse en galego na TVG o 10 de marzo de 2009.

Como en moitas outras ocasións a película viu como resultado dun longuísimo proceso de preparación, e respondía a fins creativos de Coppola, non comerciais. O seu obxectivo principal era revitalizar o personaxe de Drácula adaptándoo ó gusto contemporáneo, o que Coppola procurou mediante dúas novidades: recuperar boa parte da novela de Bram Stoker, eliminando engadidos doutros filmes, e por outro lado presentar o lado humano e sentimental do protagonista, máis alá do morbo sexual suxerido en versións anteriores. Para iso, Coppola reconstrúe o pasado do conde Drácula "antes de" ser Drácula, e o presenta como un condenado, un maldito.

Ó contrario que noutras versións, Coppola ambienta a acción na época vitoriana, a de Bram Stoker, cando a súa novela foi publicada asentando o mito do vampiro fusionando personaxes e tradicións de orixe dispar. Coppola amosa o Londres anterior a 1900 dun xeito moi orixinal. Fronte á Romanía rural, oponse a cidade ilustrada con estética mestiza, entre europea e asiática. A ambientación do cabaleiro Drácula, no século XV, é moi elocuente, así como certas vestimentas de Drácula maior (como un quimono vermello de longa cola). Esta visión do protagonista choca coa tradicional, de aristócrata con chaqué.

A banda sonora foi composta por Wojciech Kilar, e o seu tema principal foi interpretado por Annie Lennox.

Foi a novena película con maior recadación en 1992 con máis de 200 millóns de dólares. Gañou 3 Premios Oscar en 1992 (deseño de vestiario, maquillaxe e edición de son).

Sinopse
-------

No ano 1890, o avogado Jonathan Harker viaxa a un castelo perdido de Transilvania, onde coñece ó Conde Drácula, que en 1462 perdeu ó seu amor Elisabeta durante a guerra contra os turcos, e por ese motivo renega de Deus e convértese nunha criatura maldita. O Conde, fascinado por unha fotografía de Mina Murray, a prometida de Harker, que lle lembra á súa Elisabeta, viaxa ata Londres "cruzando océanos de tempo" para coñecela. Xa en Inglaterra, intentará conquistar e seducir a Lucy, a mellor amiga de Mina.

Personaxes
----------

* Gary Oldman como Conde Drácula / Vlad III o Empalador
* Winona Ryder como Mina Harker / Elisabeta
* Anthony Hopkins como Profesor Abraham Van Helsing / Sacerdote
* Keanu Reeves como Jonathan Harker
* Richard E. Grant como Dr. John Seward
* Cary Elwes como Sir Arthur Holmwood
* Billy Campbell como Quincey Morris
* Sadie Frost como Lucy Westenra
* Tom Waits como Renfield
* Monica Bellucci como esposa de Drácula
* Michaela Bercu como esposa de Drácula
* Florina Kendrick como esposa de Drácula
* Jay Robinson como Mr. Hawkins

Galardóns e nomeamentos
-----------------------

* 1992: 3 Oscars: Mellor vestiario, maquillaxe, efectos de son. 4 Nomeamentos.
* 1992: 4 nomeamentos ós BAFTA: Mellor maquillaxe, vestiario, montaxe e efectos visuais.

Notas
-----

1. ↑  Galbraith, Jane (1992-10-25). "A look inside Hollywood and the movies. : BITE THIS : Coming Soon From Coppola: More Hearts of Darkness". *The Los Angeles Times*. Consultado o 2010-11-22.
2. ↑  Murphy, Ryan (1992-11-08). "How a Scribe and a Damsel Saved 'Dracula' from Cable". *The Los Angeles Times*. Consultado o 2010-11-22.
3. ↑  Movie Dracula – Box Office Data, News, Cast Information from The Numbers
4. ↑  "Dracula de Bram Stoker na TVG". *Diario Siglo XXI*. 8 de marzo de 2009. Arquivado dende o orixinal o 14 de outubro de 2013. Consultado o 12 de outubro de 2013.

* Portal:Cine
* Portal:Estados Unidos de América

|  |  |
| --- | --- |
| Control de autoridades | 
* Wd: Q107325
* WorldCat
* VIAF: 316751590
* AFI: 67037
* Allmovie: v6939
* AlloCiné: 5434
* Box Office Mojo: bramstokersdracula
* EBID: ID
* FilmAffinity: 763705
* GND: 4326201-6
* IMDb: tt0103874
* LCCN: n92073486
* LUMIERE: 1730
* Metacritic: dracula
* OFDb: 2277
* OMDB: 6114
* Rotten Tomatoes: bram\_stokers\_dracula
* Synchronkartei: 461
* TheNumbers: Dracula-(1992)
* TMDb: 6114
* TVcom: bram-stokers-dracula

 |